
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 30781/1521 

Μέτρα για την προστασία της Μεσογειακής Φώκιας ΜΟΝΑΟΗϋδ ΜΟ- 
ΝΑ€Ηυ8 και του βιοτόπου της, των άλλων ειδών πανίδας και,της 
χλωρίδας στο υπό δημιουργία θαλάσσιο Πάρκο των Β. Σποράδων. 

ΟΙ ΥΠΟΥΡΓΟΙ 
ΥΦΥΠΟΥΡΓΟΣ ΓΕΩΡΓΙΑΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 19 παρ. 3, 21 παρ. 6, 28, 29 και 30 
του ν.1650/86 «Για την προστασία του Περιβάλλοντος» (ΦΕΚ 160/ 

Α). 

2. Τις διατάξεις της Διεθνούς Σύμβασης για την διατήρηση της 
άγριας ζωής και του φυσικού περιβάλλοντος της Ευρώπης και ιδίως τις 
διατάξεις των άρθρων 4 και 6 αυτής, όπως κυρώθηκε με το ν.1335/ 
1983 (ΦΕΚ 32/Α). 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την άμεση ανάγκη θέσπισης μέτρων για την αποτελεσματική προ¬ 
στασία του βιότοπου και των χώρων αναπαραγωγής της Μεσογειακής 
Φώκιας ΜΟΝΑΟΗΙΙδ ΜΟΝΑΟΗΙίδ, των άλλων ειδών πανίδας και 
της χλωρίδας στο υπό δημιουργία θαλάσσιο πάρκο των Β. Σποράδων. 

5. Το γεγονός ότι έχει ήδη αρχίσει η διαδικασία χαρακτηρισμού των 
Β. Σποράδων ως θαλάσσιου πάρκου, σύμφωνα με όσα προβλέπονται στο 
άρθρο 21 παράγρ. 1 του ν. 1650/86. 

6. Την υπ’ αριθ. 344172/7.5.1986 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιοτήτων Υπουρ¬ 
γού Γεωργίας στους Υφυπουργούς Γεωργίας Δημ. Πιταιώρη και Αχ. 
Κολιούση» (ΦΕΚ 318/Β), αποφασίζουμε: 

Άρθρο 1 
Όρια ισχύος 

Η παρούσα απόφαση ισχύει στις ακόλουθες ζώνες των χερσαίων και 
θαλάσσιων περιοχών των Β. Σποράδων που απεικονίζονται στα συνημ¬ 
μένα πρωτότυπα διαγράμματα σε κλίμακα 1:125.000 και 1:5.000, 
συνοπτικά αντίτυπα των οποίων θεωρημένα από τον προϊστάμενο της 

Δ/ 

νσης Πολεοδομικών Εφαρμογών με την υπ’ αριθ. 30781/1988 πράξη 
του δημοσιεύονται στην Εφημερίδα της Κυβέρνησης με την παρούσα 
απόφαση. 

Α. Ζώνη ειδική προστασίας. 

Η περικλειόμενη από τα στίγματα: 

Φ 39° 30' Φ 39° 34' Φ 39° 20' Φ 39° 30' 

λ 24° λ 24° ΙΟ - λ 24° 25' λ 24° 

Στα παραπάνω στίγματα τα πλάτη είναι βόρεια και τα μήκη (ανατο¬ 
λικά. 

Η ζώνη ειδικής προστασίας, περιλαμβάνει τις παρακάτω επιμέρους 


ζώνες προστασίας, όπου η ένταση των απαγορεύσεων κλιμακώνεται 
σύμφωνα με όσα ειδικότερα καθορίζονται στο άρθρο 3. 

α) Αυστηρό φυσικό καταφύγιο (ή πυρήνας του υπό δημιουργία θα¬ 
λάσσιου πάρκου). .. 

Η ζώνη περιλαμβάνει το νησί Πιπέρι και τη θαλάσσια περιοχή που 
εκτείνεται σε ακτίνα 3 μιλιών από τις ακτές του.' 

β) Καταφύγια επιστημονικής έρευνας 

Η ζώνη περιλαμβάνει το νησί Γιούρα και τη θαλάσσια περιοχή σε 
ακτίνα 1 μιλίου από τις ακτές του. 

γ) Καταφύγια εποχιακής απαγόρευσης 

Η ζώνη περιλαμβάνει το νησί Ψαθούρα και τη θαλάσσια περιοχή που 
εκτείνεται σε ακτίνα 500 μέτρων από τις ακτές του, τη θαλάσσια πε¬ 
ριοχή 1,5 ναυτικό μίλι ΒΑ των Γιούρων (Πάγκος) σε ακτίνα 500 μέ¬ 
τρων περιμετρικά από την ισοβαθή των 20 μέτρων, το νησί Πράσσο 
(Γράμμιζα) και τη θαλάσσια περιοχή σε ακτίνα 500 μέτρων από τις 
ακτές του, τις Δυτικές και Βορειοδυτικές ακτές του νησιού Κυρά Πανα¬ 
γιά από το Ακρωτήριο Κυρά έως το νησί Πελέρισσα (Φαγκριού) σε μια 
ζώνη πλάτους 500 μέτρων στη χερσαία περιοχή και 100 μέτρων στη 
θαλάσσια περιοχή, τις επίπεδες πεδιάδες και κοιλάδες (κάμπους) στο 
εσωτερικό του νησιού Κυρά Παναγιά και στον όρμο του Αγίου Πέτρου, 
την επίπεδη πεδιάδα (κάμπο) στο εσωτερικό του νησιού Σκάντζουρα, τις 
βραχονησίδες Κόρακας, Σκαντήλι, Πράσσου και Στρογγυλό και τη θα¬ 
λάσσια περιοχή σε ακτίνα 500 μέτρων από τις ακτές τους. 

Β. Ζώνη γενικής χρήσης 

Η περικλειομένη από τα στίγματα: 

Φ 39“ 25' Φ 39° 30' Φ 39° Φ 39“02’ φ 39 25’ 

λ 23“ 5Γ λ 24" λ 24" λ .23"51' λ 23" 51’ 

Στα παραπάνω στίγματα τα πλάτη είναι βόρεια και τα μήκη ανατο¬ 
λικά. 

Στη ζώνη γενικής χρήσης περιλαμβάνεται και η εκτός σχεδίου και 
εκτός ορίων οικισμών ευρύτερη περιοχή του ερευνητικού σταθμού Αλον¬ 
νήσου (Κόλπος Γέρακα-Αλοννήσου), η οποία καταλαμβάνει την έκταση 
από το Ακρωτήριο Γέρακας Αλοννήσου μέχρι τη βραχονησίδα Μωρό 
(Μούλες) και το Ακρωτήριο Γρεγάλη σε ακτίνα ενός μιλίου από τις 
ακτές. Η περιοχή του ερευνητικού σταθμού Αλοννήσου, υποδιαιρείται σε 
δύο ζώνες οικιστικών ρυθμίσεων (.1) και (2), όπως αυτές απεικονίζονται 
στο συνημμένο πρωτότυπο διάγραμμα σε κλίμακα 1:5.000 με χρήσεις 
γης καθώς και όρους και περιορισμούς δόμησης, συνοπτικό αντίτυπο 
του οποίου θεωρημένο από τον προϊστάμενο της Δ/νσης Πολεοδομικών 
Εφαρμογών με την υπ’ αριθ. 30781/1988 πράξη του δημοσιεύεται 
στην Εφημερίδα της Κυβέρνησης με την παρούσα απόφαση. 

Γ. Η ζώνη οικιστικών ρυθμίσεων (1) περικλείεται από τα στίγματα: 

Η ζώνη οικιστικών ρυθμίσεων (2) βρίσκεται βόρεια της τεθλασμένης 
γραμμής που ορίζεται από τα στίγματα: 

Στα παρακάτω στίγματα τα πλάτη είναι βόρεια και τα μήκη ανατο¬ 
λικά. 

Άρθρο 2 

Κοινοί όροι, περιορισμοί και απαγορεύσεις 

Στις ζώνες Α και Β όπως οριοθετοϋνται στο άρθρο 1, ισχύουν οι πα¬ 
ρακάτω όροι, περιορισμοί και απαγορεύσεις. 

α) Απαγορευμένες δραστηριότητες 

1. Η Θήρα, με εξαίρεση τα νησιά Γιούρα και Αλόννησο όπου έχει ιδρυ¬ 
θεί Ελεγχόμενη Κυνηγετική Περιοχή και η Θήρα ασκείται σύμφωνα με 
τις διατάξεις του π.δ.453/77 «Περί των ελεγχομένων κυνηγετικών πε¬ 
ριοχών (ΕΚΠ) και των όρων και προϋποθέσεων ασκήσεως Θήρας εν αυ- 
ταίς» (ΦΕΚ 141/Α). 

2. Η παρουσία όπλων στα σκάφη 

3. Η σπογγαλιεία 

4. Η εγκατάσταση οχλουσών βιομηχανιών και άλλες δραστηριότη¬ 
τες με σοβαρές επιπτώσεις στο περιβάλλον. 

5. Η διεύλευση πετρελαιοφόρων σκαφών άνω των 500 τόννων χωρίς 
άδεια που χορηγεί η Λιμενική αρχή με τη σύμφωνη γνώμη της κατά το 
άρθρο 7, παρ. 1 αρμόδιας υπηρεσίας. 

6. Η μέση αλιεία (γρι-γρι, μηχανότρατα κ.λπ.) στη ζώνη 1,5 μιλίου 
από τις ακτές της Α ζώνης και 1 μιλίου από τις ακτές των νησιών της Β 
ζώνης. 

7. Το ψαροτούφεκο και οι καταδύσεις με αυτόνομη συσκευή. 

8. Η αλιεία με αστακόδιχτα που έχουν άνοιγμα ματιών μικρότερο 
από 110 χιλιοστά. 

9. Η αλιεία με αστακόδιχτα που παραμένουν στη θάλασσα πάνω από 
μια νύχτα. 

10. Η παράκτια αλιεία με δίχτυα που το μέγιστο μήκος τους για 
κάθε σκάφος υπερβαίνει τις 2.500 οργιές ή τις 1.000 οργιές προκειμέ- 
νου για γοπόδιχτα. 

11. Η αλιεία με μανωμένα δίχτυα με άνοιγμα μικρότερο των 22 χι¬ 
λιοστών. 

12. Η οιλιεία με ψιλά μανωμένα δίχτυα ανοίγματος ματιών μικρότε¬ 
ρου των 30 χιλιοστών που στήνονται περισσότερο από 2 ώρες πριν την 
ανατολή του ήλιου και σηκώνονται αργότερα από 2 ώρες μετά την ανα¬ 
τολή ή που στήνονται περισσότερο από 2 ώρες πριν την δύση και σηκώ¬ 
νονται 2 ώρες μετά τη δύση. 

13. Η παραμονή στη θάλασσα πάνω από μια νύχτα διχτυών με 
άνοιγμα ματιών μεγαλύτερο των 30 χλιοστών. 

14. Η ολιεία με βόλους διχτυών μήκους μεγολύτερου των 250 ορ¬ 
γιών και η αλιεία με χρήση φωτός ή με χρήση κυκλικών διχτυών στη 
ζώνη 1,5 μλίου από την ακτή. 

Για τον έλεγχο των υπό στοιχεία 8-14 περιορισμών, είναι υποχρεω¬ 
τικό τα δίχτυα να φέρουν σημαδούρες, όπου θα αναγράφονται τα στοι¬ 
χεία του σκάφους. 

β) Επιτρεπόμενες υπό όρους δραστηριότητες 

1. Οι ιχθυοκαλλιέργειες, σύμφωνα με τους όρους εγκατάστασης και 
λειτουργίας που καθορίζονται κατά περίπτωση από την κατά το άρθρο 
7, παρ. 1 αρμόδια υπηρεσία. 

2. Η έρευνα και κάθε δραστηριότητα που γίνεται για επιστημονικούς 
σκοπούς, ύστερα από άδεια της κατά το άρθρο 7 παρ. 1 αρμόδιας υπη¬ 
ρεσίας και σύμφωνα με τους όρους που καθορίζονται σ’ αυτή. 

3. Για λοιπές δραστηριότητες που δεν υπάγονται στις κατά το παρόν 
άρθρο και το άρθρο 3 απαγορευόμενες δραστηριότητες απαιτείται άδεια 


της κατά το άρθρο 7, παρ. 1 αρμόδιας υπηρεσίας, μετά από αίτηση του 
ενδιαφερομένου. 

Άρθρο 3 
Πρόσθετοι όροι 

Α. Ζώνη ειδικής προστασίας 

Στη ζώνη ειδικής προστασίας, όπως αυτή οριοθετείται στο άρθρο 1, 
ισχύουν, πέρα από τους όρους, περιορισμούς και απαγορεύσεις του άρ¬ 
θρου 2 και οι παρακάτω: 

α) Απαγορευόμενες δραστηριότητες 

1. Η παραμονή και αγκυροβολιά κάθε σκάφους και πλωτού γενικά 
μέσου, ανεξάρτητα από το μέσο πρόωσης και κάθε πλωτού ναυπηγήμα- 
τος. 

2. Η ολιεία με πεζότρατα. 

3. Η ερασιτεχνική ολιεία με όλα τα εργολεία και μέσα. 

4. Η συλλογή ή θανάτωση κάθε ζωντανού οργοινισμού. 

5. Η διέλευση κάθε είδους σκάφους σε απόσταση μικρότερη των 400 
μέτρων από τις ακτές. 

6. Η διέλευση τοιχύπλοων με ταχύτητα μεγολύτερη των 10 μλίων 
μέσα στη ζώνη των 2 μλίων από την ακτή. 

7. Το ψαροτούφεκο και οι καταδύσεις με ή χωρίς αυτόνομη συσκευή. 

8. Η οποιαδήποτε μεταφορά, ανάσυρση ή καταστροφή υποβρύχιων 
αντικειμένων ή σχηματισμών του βυθού. 

9. Η αλλοίωση της φυσικής ομορφιάς του υποβρύχιου ή χερσαίου το¬ 
πίου με σκάψιμο, ρύπανση ή φωτιά. 

10. Η όχληση, ο τραυματισμός ή η ολλαγή των συνθηκών διαβίω¬ 
σης οποιοσδήποτε ζώου στα όρια του πάρκου. 

11. Η κατασκήνωση και το άναμμα φωτιάς σε οποιαδήποτε παρολία 
εκτός από τα προκαθορισμένα σημεία. 

12. Οι λατομικές δραστηριότητες. 

β) Επιτρεπόμενες υπό όρους δραστηριότητες 

Ειδικά στο νησί Ψαθούρα και στους όρμους Αγίου Πέτρου και Παρα¬ 
λιακή ζώνη Μοναστηριού του νησιού Κυρά Παναγιά επιτρέπεται με την 
επιφύλαξη της παρ. γΐ του παρόντος άρθρου η μετακίνηση με σκάφη 
του αλιευτικού αγροτικού συνεταιρισμού Αλοννήσου, και της Κοινότη¬ 
τας Αλοννήσου σε περίπτωση σύναψης Κοινοπραξίας, η κολύμβηση, η 
ελεύθερη κατάδυση και η φωτογράφιση του χερσαίου και θαλάσσιου οι¬ 
κοσυστήματος. οι επισκέπτες στην περίπτωση αυτή, υποχρεούνται στην 
καταβολή αντιτίμου εισιτηρίου. Ο αριθμός και τα δρομολόγια των σκα¬ 
φών και η τιμή του εισιτηρίου καθορίζονται από την κατά το άρθρο 7, 
παρ. 1 αρμόδια υπηρεσία. 

Επιμέρους ζώνες προστασίας 

Στις επιμέρους ζώνες προστασίας, όπως οριοθετούνται στο άρθρο 1, 
ισχύουν οι ακόλουθοι πρόσθετοι όροι, περιορισμοί και απαγορεύσεις. 

α) Αυστηρό φυσικό καταφύγιο (ή πυρήνας του υπό δημιουργία θα¬ 
λάσσιου πάρκου) 

Απαγορεύεται κάθε είδους δραστηριότητα καθώς και η παρουσία 
ατόμων που δεν είναι εφοδιασμένα με ειδική άδεια της κατά το άρθρο 7, 
παρ. 1 αρμόδιας υπηρεσίας. 

β) Καταφύγιο επιστημονικής έρευνας 

1. Απαγορεύεται η διέλευση κάθε είδους σκάφους εκτός των επαγ¬ 
γελματικών της παράκτιας αλιείας σε απόσταση 1 μλίου από τις ακτές 
κατά το διάστημα από 1 Σεπτεμβρίου μέχρι 30 Νοεμβρίου. 

2. Επιτρέπεται κάθε δραστηριότητα που σχετίζεται με το πρόγραμμα 
του Υπουργείου Γεωργίας για την βελτίωση του γενετικού υλικού, του 
αγριοκάτσικου Γιούρων. 

γ) Καταφύγια εποχιακής απαγόρευσης 

1. Απαγορεύεται κάθε δραστηριότητα (αλιευτική, τουριστική, κ.λπ.) 
σε όλη την προστατευόμενη περιοχή κατά το διάστημα από 1 Σεπτεμ¬ 
βρίου μέχρι 15 Νοεμβρίου, χωρίς την άδεια της κατά το άρθρο 7, απρ. 
1 αρμόδιας υπηρεσίας. 

2. Απαγορεύεται κάθε δραστηριότητα, (υλοτομία, βόσκηση, ανα¬ 
ψυχή κ.λπ.) στα χερσαία τμήματα της προστατευόμενης περιοχής κα- 
θόλη την διάρκεια του έτους. 

Β. Ζώνη γενικής χρήσης 

α) Στη ζώνη γενικής χρήσης, όπως αυτή οριοθετείται στο άρθρο 1, 
ισχύουν πέρα από τους όρους, περιορισμούς και απαγορεύσεις του άρ¬ 
θρου 2, και οι παρακάτω: 

1. Επιτρέπεται η ερασιτεχνική αλιεία με τις παραδοσιακές μεθόδους, 
καθώς και η ολιεία με παραγάδια με 150 αγγίστρια, κατ’ ανώτατο 
όριο, για κάθε σκάφος στην Αλόννησο και Περιστέρα. 

2. Επιτρέπεται η ολιεία με πεζότρατα. 

β) Στην ευρύτερη περιοχή του ερευνητικού σταθμού της Αλοννήσου, 

όπως αυτή καθορίζεται στο άρθρο 1, ισχύουν, πέρα από τους όρους, πε¬ 
ριορισμούς και απαγορεύσεις του άρθρου 2, και οι παρακάτω: 

Γ. Ζώνη οικιστικών ρυθμίσεων (1) 

α) Απαγορευόμενες δραστηριότητες 

1. Δραστηριότητες και επεμβάσεις που είναι δυνατόν, κατά την κρίση 
της κατά το άρθρο 7, παρ. 1 αρμόδιας υπηρεσίας, να διαταράξουν την 
οικολογική ισορροπία της ευρύτερης περιοχής. 

2. Η κατάτμηση της γης. 

3. Το ψαροτούφεκο και οι καταδύσεις με ή χωρίς αυτόνομη συσκευή. 

β) Επιτρεπόμενες υπό όρους δραστηριότητες 

1. Η είσοδος και αγκυροβολιά στα σκάφη της Δ/νσης Περιβαλλοντι¬ 
κού Σχεδιασμού του Υ.ΠΕ.ΧΩ.Δ.Ε., στα σκάφη του Αλιευτικού Αγρο¬ 
τικού Συνεταιρισμού Αλοννήσου που μεταφέρουν επισκέπτες, στα σκάφη 
παράκτιας αλιείας και στα σκάφη που φέρουν ειδική άδεια της κατά το 
άρθρο 7, παρ. 1 αρμόδιας υπηρεσίας. 

2. Η λειτουργία του ερευνητικού σταθμού με όλα τα απαραίτητα για 
τη λειτουργία του έργα, όπως έχουν εγκριθεί από το ΤΠΕΧΩΔΕ, στο 
συγκεκριμένο-καθορισμένο χώρο-έκταση και με τη συγκεκριμένη 
μορφή λειτουργίας τους. 

Ειδικότερα: η ίδρυση εργαστηρίων, ξενώνα, βιβλιοθήκης, αίθουσας 
συσκέψεων, πισίνων,. προβλήτας με τους απαραίτητους βοηθητικούς 
χώρους (κατοικία φύλακα κ.λπ.). 

3. Η διεξαγωγή επιστημονικών ερευνών και η εκτέλεση εργασιών 
που αποσκοπούν στη διατήρηση των χαρακτηριστικών του οικοσυστή¬ 
ματος, εφόσον εξασφαλίζεται υψηλός βαθμός προστασίας, μετά από 
ενημέρωση της Δ/νσης Περιβαλλοντικού Σχεδιασμού του Υ.ΠΕ.- 
ΧΩ.Δ.Ε. 

4. Η δόμηση για τα απαραίτητα έργα που σχετίζονται με την ίδρυση 
και τη λειτουργία του ερευνητικού σταθμού ή την επέκτασή του, μετά 
από έγκριση της Δ/νσης Περιβαλλοντικού Σχεδιασμού του ΤΠΕΧΩΔΕ 
και για ελαφρές κατασκευές συνολικής έκτασης 100 μ 2 (που μπορεί να 
διαμοιραστεί), που θα χρησιμοποιούνται ως χώροι αναψυχής σε θέση 
που θα καθορίζεται από τις Δ/νσεις Περ/κού Σχεδιασμού και Χωροτα¬ 
ξίας του ΤΠΕΧΩΔΕ. 

Ζώνη οικιστικών ρυθμίσεων (2) 

α) Απαγορευόμενες δραστηριότητες 

1. Το ψαροτούφεκο και οι καταδύσεις με ή χωρίς αυτόνομη συσκευή. 

2. Κάθε κατάτμηση και δόμηση για οικιστική, βιομηχανική και του¬ 
ριστική χρήση. 

β) Επιτρεπόμενες υπό όρους δραστηριότητες 

1. Η γεωργία και η κτηνοτροφία, εφόσον εξακολουθούν να ασκούνται 
με την σημερινή τους μορφή. Για την αλλαγή των καλλιεργειών, των 
μεθόδων και γενικότερα των όρων άσκησης των δραστηριοτήτων αυ¬ 
τών απαιτείται άδεια της κατά το άρθρο 7, παρ. 1 αρμόδιας υπηρεσίας. 

2. Η δόμηση με τους εκτός σχεδίου όρους για τις αγροτικές κατοικίες 
μέχρι 60 μ 2 , τις δεξαμενές, τα φρέατα, τις αντλητικές εγκαταστάσεις με 
καθορισμένους όρους άντλησης, μετά από έγκριση υδρογεωολογικής 
μελέτης, και τις αθλητικές εγκαταστάσεις μετά από θεώρηση της μελέ¬ 
της από την κατά το άρθρο 7, παρ. 1 αρμόδια υπηρεσία. 

Άρθρο 4 
Παρεκκλίσεις 

Σε περιπτώσεις ανωτέρας βίας, ιδίως πυρόσβεσης, αποφυγής θαλάσ¬ 


σιων κινδύνων ή παροχής βοήθειας σε κινδυνεύοντα πρόσωπα και 
σκάφη, επιτρέπεται η διέλευση, παραμονή ή αγκυροβολιά σκαφών, στις 
προστατευόμενες κατά το άρθρο 1 της απόφασης αυτής θαλάσσιες ζώ¬ 
νες και χωρίς την προηγούμενη άδεια της Λιμενικής Αρχής ή της κατά 
το άρθρο 7, παρ. 1 αρμόδιας υπηρεσίας, με την προϋπόθεση όμως της 
μετά την παρέλευση των παραπάνω κινδύνων ενημέρωσης των αρμο¬ 
δίων αρχών. 

Άρθρο 5 

Σήμανση 

Η κατά το άρθρο 7, παρ. 1 αρμόδια υπηρεσία, σε συνεργασία με τις 
καθ’ ύλην αυναρμόδιες υπηρεσίες, υποχρεούται να ποντίσει κατάλλη¬ 
λους σημαντήρες χρώματος πορτοκαλί για την σήμανση και οριοθέτηση 
των θαλάσσιων περιοχών που καθορίζονται στο άρθρο 1 της απόφασης 
αυτής. 

Άρθρο 6 

Κυρώσεις 

Οι παραβάτες των διατάξεων της απόφασης αυτής, υπόκεινται στις 
κυρώσεις που προβλέπονται από τα άρθρα 28, 29 και 30 του νόμου 
1650/86. 

Άρθρο 7 

1. Αρμόδια υπηρεσία για την εφαρμογή της απόφασης αυτής και την 
διαχείριση της προστατευόμενης περιοχής, μέχρις ότου εκδοθούν το 
κατά το άρθρο 21, παρ. 1 και 2 του νόμου 1650/86 Προεδρικό Διά¬ 
ταγμα και ο οικείος κανονισμός λειτουργίας και διαχείρισης, είναι η Δ/ 
νση Περιβαλλοντικού Σχεδιασμού του Υπουργείου Περιβάλλοντος, Χω¬ 
ροταξίας και Δημοσίων Έργων. 

2. Αρμόδιοι για την φύλαξη της προστατευόμενης περιοχής, μέχρις 
ότου συσταθούν οι ειδικές υπηρεσίες που προβλέπονται από την παρ. 2 
εδαφ. 2 του άρθρου 21 του Νόμου 1650/86, είναι οι φύλακες που έχει 
προσλάβει για τον σκοπό αυτό η Δ/νση Περιβαλλοντικού Σχεδιασμού 
του Υπουργείου Περιβάλλοντος, Χωροταξίας και Δημοσίων Έργων κα¬ 
θώς και τα αρμόδια όργανα των περιφερειακών υπηρεσιών του Υπουρ¬ 
γείου Γεωργίας επιφυλασσομένων των αστυνομικών αρμοδιοτήτων των 
περιφερειακών υπηρεσιών του Λιμενικού Σώματος. 

Άρθρο 8 
Έναρξη Ισχύος 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως και λήγει μετά παρέλευση διετίας. 

Αθήνα, 20 Απριλίου 1988 

